ಕರ್ನಾಟಕದ ಎಲ್ಲಾ ಶಾಲಾಕಾಲೇಜುಗಳನ್ನು ಮಾದಕ ವಸ್ತುಗಳ ಮುಕ್ತ ಕ್ಯಾಂಪಸ್: ಎಬಿವಿಪಿ ಮನವಿ ಬಳ್ಳಾರಿ,ಸೆ.21ಹಿ.ಸ: ಸರ್ಕಾರ ಕರ್ನಾಟಕದ ಎಲ್ಲಾ ಶಾಲಾಕಾಲೇಜುಗಳನ್ನು ಮಾದಕ ವಸ್ತುಗಳ ಮುಕ್ತ ಕ್ಯಾಂಪಸ್ ಎಂದು ಘೋಷಣೆ ಮಾಡಲು ಸೂಕ್ತ ಕ್ರಮ ಕೈಗೊಳ್ಳಲು ಆಗ್ರಹಿಸಿ ಎಬಿವಿಪಿ ಗೃಹ ಸಚಿವರಿಗೆ ಜಿಲ್ಲಾ ಪೊಲೀಸ್ ಮೂಲಕ ಮನವಿ ಸಲ್ಲಿಸಿದೆ. ಜಿಲ್ಲಾ ಪೊಲೀಸ್ ವರಿಷ್ಟಾಧಿಕಾರಿ ಸೈದುಲ್ಲಾ ಅದಾವತ್ ಅವರಿಗೆ ಸೋಮವಾರ ಮನವಿ ಸಲ್ಲಿಸಿರುವ ಎಬಿವಿಪಿ ಕಾರ್ಯಕರ್ತರು, ಡ್ರಗ್ಸ್ ದಂಧೆಕೊರರು ಪ್ರತಿಷ್ಠಿತ ಕಾಲೇಜು ಕ್ಯಾಂಪಸ್ಗಳನ್ನು ತಮ್ಮ ವ್ಯವಹಾರದ ಗುರಿಯನ್ನಾಗಿ ಮಾಡಿಕೊಂಡಿರುವುದು ತನಿಖೆಯಿಂದ ತಿಳಿದುಬರುತ್ತಿದೆ. ಕಾರಣ ಪ್ರತಿಯೊಂದು ಶಾಲೆ ಕಾಲೇಜುಗಳನ್ನು ಮಾದಕ ವಸ್ತುಗಳ ಮುಕ್ತ ಕ್ಯಾಂಪಸ್ ಎಂದು ಘೋಷಿಸಲು ಸೂಕ್ತ ಕ್ರಮ ಕೈಗೊಳ್ಳಬೇಕು ಎಂದು ಕೋರಿದರು. ಮಾದಕ ವಸ್ತುಗಳ ಪಿಡುಗು ಇತ್ತಿಚಿಗೆ ರಾಜ್ಯವನ್ನು ಗುರಿಯಾಗಿಸಿಕೊಂಡಿರುವುದು ಅತ್ಯಂತ ದುಃಖಕರ ಮತ್ತು ಖಂಡನೀಯ. ಇದು ಕೇವಲ ಯುವ ಸಮೂಹವನ್ನಷ್ಟೇ ಅಲದ್ಲೇ ಯಾವ ಲಿಂಗಭೇದವಿಲ್ಲದೆ ಎಲ್ಲ ವಯೋಮಾನದವರನ್ನು ಕೂಡ ಗುರಿಯಾಗಿಸಿಕೊಂಡಿದೆ. ಇದರಿಂದಾಗಿ ದೇಶಕ್ಕೆ ಆದರ್ಶ ಆಗಬೇಕಾದವರೆ ಡ್ರಗ್ಸ್ ಲೋಕದಲ್ಲಿ ಮುಳುಗಿ ವ್ಯಸನಿಗಳಾಗುತ್ತಿದ್ದಾರೆ.ಸಿನಿಮಾ ಲೋಕದ ನಟನಟಿಯರನ್ನು ತಮ್ಮ ಆದರ್ಶವೆಂದು ಅನುಸರಿಸುವ ಜನಾಂಗ ಅವರಂತೆಯೇ ತಮ್ಮ ಬದುಕಿನ ದಿನಗಳನ್ನು ಸಾಗಿಸಲು ಇಚ್ಛೆಪಡುತ್ತಾರೆ. ಕೆಲ ದಿನಗಳಿಂದ ಡ್ರಗ್ಸ್ ಕುರಿತಾದ ಅನೇಕ ಸಂಗತಿಗಳು ಬೆತ್ತಲೆ ಆಗುತ್ತಿರುವಾಗ ಡ್ರಗ್ಸ್ನ ಜಾಲ ಸಿನಿಮಾರಂಗವನ್ನಷ್ಟೇ ಅಲ್ಲದೇ ಸಾಮಾನ್ಯ ಜನತೆಯನ್ನು ಕೂಡ ಅಪ್ಪಿಕೊಂಡಿರುವ ಶಂಕೆ ವ್ಯಕ್ತವಾಗುತ್ತಿದೆ. ಪ್ರಸ್ತುತ ಸ್ಥಿತಿಯಲ್ಲಿ ಕರ್ನಾಟಕವನ್ನು ಸುಭದ್ರ ರಾಜ್ಯವನ್ನಾಗಿ ಮಾಡಲು ಡ್ರಗ್ಸ್ ಎಂಬ ಲೋಕದೊಳಗೆ ತಮ್ಮನ್ನು ತಾವು ಅರ್ಪಿಸಿಕೊಂಡಿರುವ ಜನತೆಯನ್ನು ಬಡಿದೆಬ್ಬಿಸಿ ಪ್ರತಿಯೊಬ್ಬರಿಗೂ ಮಾದಕ ವಸ್ತುಗಳ ದುಷ್ಪರಿಣಾಮದ ಬಗ್ಗೆ ಅರಿವು ಮೂಡಿಸಬೇಕಿದೆ ಎಂದು ಕೋರಿದ್ದಾರೆ. ಹಿಂದುಸ್ತಾನ್ ಸಮಾಚಾರಮ.ಕುಎಂ.ಎಸ್ಯ.ಮ